ମୁମ୍ବାଇଃ ବଲିଉଡ୍ର 'ଦବଙ୍ଗ୍' ଖାନ୍ ଏବେ ତାଙ୍କ ଆଗାମୀ ଫିଲ୍ମ 'ଭାରତ୍'ର ସୁଟିଂରେ ଖୁବ୍ ବ୍ୟସ୍ତ । ଏହା ସହ ଟିଭି ଶୋ' 'ଦସ୍ କା ଦମ୍'ର ସେ ହୋଷ୍ଟିଂ ମଧ୍ୟ କରୁଛନ୍ତି। ତେବେ ଏତେ ବ୍ୟସ୍ତତାରୁ ସମୟ କାଢ଼ି ନିଜର ପ୍ରିୟ ଲୋକଙ୍କ ସହ ସଲ୍ମାନ୍ ବୁଲାବୁଲି କରୁଥିବା ଦେଖିବାକୁ ମିଳିଛି।
ନିକଟରେ ଜଣେ ମହିଳାଙ୍କ ହାତ ଧରି ସଲ୍ମାନ୍ ରାସ୍ତାରେ ବୁଲୁଥିବାର ଭିଡିଓ ସୋଶାଲ୍ ମିଡିଆରେ ଭାଇରାଲ୍ ହୋଇଥିଲା। ସେ ମହିଳାଙ୍କୁ ସଲ୍ମାନ୍ ତାଙ୍କ 'ଲଭ୍ ଅଫ୍ ଲାଇଫ୍' ବୋଲି କହିଛନ୍ତି। ତାଙ୍କ ସହ ସଲ୍ମାନ୍ ଫଟୋ ମଧ୍ୟ ସେୟାର କରିଛନ୍ତି।
ଏହି ମହିଳା ଜଣଙ୍କ ଆଉ କେହି ନୁହନ୍ତି, ତାଙ୍କ ମା' ସଲ୍ମା। ସଲମାନ୍ ଫିଲ୍ମ 'ଭାରତ୍'ର ସୁଟିଂ ପାଇଁ ମଲ୍ତା ଯାଇଥିବା ବେଳେ ନିଜ ସାଙ୍ଗରେ ମା' ସଲ୍ମାଙ୍କୁ ମଧ୍ୟ ନେଇ ଯାଇଛନ୍ତି ଏବଂ ତାଙ୍କ ସହ ସେଠାରେ ସମୟ ବିତାଉଛନ୍ତି।
